"Am votat pentru ceea ce solicită milioane de români, pentru ceea ce cred eu că ne defineşte ca societate şi naţiune. Cred că e important ca românii să vină la vot pentru că ar fi bine să decidem noi ce e bine pentru societatea noastră. Eu cred că trebuie să decidem noi ce e bine pentru noi", a declarat Liviu Dragnea.

Întrebat ce înseamnă familia tradiţională, Dragnea a spus: "Înseamnă un bărbat şi o femeie care fac copii. Eu am doi pe care îi iubesc foarte mult".

Chestionat dacă familiile care nu pot face copii sunt familii tradiţionale, liderul PSD a spus: "Nu e nicio problemă, pot adopta copii. Şi dacă adoptă un copil, înseamnă că acel copil are şansa dragostei de mamă"

Întrebat ce se întâmplă cu familiile care nu adoptă copii, liderul PSD a completat:"ştiţi că nu puteţi face campanie electorală, azi de referendum. Eu am avut un dosar pentru asta"

"Eu nu resping niciun fel de minoritate, nici măcar minoritatea sexuală. Nu încercaţi să spuneţi că acesta e un vot împotriva unei minorităţor. Trebuie să construim un proiect pentru un parteneriat civil. Cât de curând", a mai spus liderul PSD.